17/12/2021 | Administración LocalMunicipal
Cerceda
Secretaría
Aprobación defintiva da Ordenanza reguladora da concesión de axudas ó fomento da natalidade e asentamento poboacional no Concello de Cerceda

ANUNCIO Aprobación defintiva da Ordenanza reguladora da concesión de axudas ó fomento da natalidade e asentamento poboacional no Concello de Cerceda Rematado o prazo de exposición pública sin que se presentasen reclamacións, enténdese definitivamente aprobado a ordenanza reguladora da concesión de axudas ó fomento da natalidade e asentamento poboacional no Concello de Cerceda., aprobada inicialmente en sesión de Concello-Pleno celebrada o 30/09/2021. Publícase o seu texto íntegramente: “ORDENANZA REGULADORA DA CONCESIÓN DE AXUDAS AO FOMENTO DA NATALIDADE E ASENTAMENTO POBOACIONAL NO CONCELLO DE CERCEDA Exposición de motivos O Concello de Cerceda presenta un alto índice de envellecemento derivado da baixa natalidade e as migracións da xente nova cara as áreas urbanas. A Lei 5/2021, do 2 de febreiro, do impulso demográfico de Galicia, recolle esta realidade e dispón que as administracións públicas de Galicia incorporarán a perspectiva demográfica en tódalas súas políticas, tanto na elaboración da normativa que as regulen, como na dotación orzamentaria, especialmente no ámbito familiar como principio específico da Lei. A Lei 7/1985, do 2 de abril, Reguladora de Bases de Réxime Local, establece que os municipios para a xestión dos seus intereses e no ámbito das súas competencias, poderán promover toda clase de actividades que contribúan a satisfacer as necesidades e aspiracións da veciñanza. A familia, como institución, está amparada polo artigo 39 da Constitución Española que, asegura a protección social, económica e xurídica da mesma. O artigo 25 e seguintes da Lei 7/1985, do 2 de abril, reguladora de Bases do Réxime Local establecen a competencia municipal para promover a prestación de servizos sociais, nos termos da lexislación local e autonómica. Deste xeito o Concello de Cerceda considera de interese público o apoio ás familias, circunscribíndose dentro do fomento da natalidade e asentamento poboación en Cerceda, polo que se considera preciso promover axudas, na medida dos recursos dispoñibles, neste Concello, destinadas ás familias que teñan fillos e fillas por nacemento ou adopción, así como aos menores en situación de acollemento familiar e/ou que residan, ou establezan a súa residencia de xeito permanente no Concello de Cerceda, mediante a posta en marcha da presente ordenanza, como medida de fomento de reactivación da natalidade. Artigo 1.–Obxecto. Esta ordenanza é a regulación do réxime xurídico do outorgamento de axudas ás familias do Concello de Cerceda, cunha dobre finalidade, o fomento da natalidade como medida complementaria de apoio ás unidades familiares e por outro a fixación poboación no termo municipal. Artigo 2.–Natureza e contía da axuda.1. Segundo o establecido no artigo 22.2. c) da Lei 38/2003, do 17 de novembro, Xeral de Subvencións, e na Lei 9/2007, do 13 de xuño, de subvencións de Galicia, as axudas que se outorguen conforme a presente ordenanza teñan a natureza de subvención directa.2. As axudas serán de 300 euros por cada fillo/a nado/a, adoptado/a ou acollido/a. Artigo 3.–Persoas beneficiarias. Terán a condición de persoas beneficiarias a data da solicitude da axuda: 1. Beneficiarios conxuntos, serán os proxenitores ou adoptantes, titulares do libro de familia ou documento substitutorio, no que figure rexistralmente o nacemento ou adopción do menor.2. No caso de que no libro de familia figure un só proxenitor/a ou adoptante, será este a única persoas beneficiaria.3. Terá a consideración de persoa beneficiaria un só proxenitor ou adoptante que conviva co menor que motiva a axuda, nos casos de nulidade, separación ou divorcio.4. No caso de custodia compartida, só poderá ser persoa beneficiaria dun dos proxenitores ou adoptante.5. No caso de acollemento familiar, serán persoas beneficiarias as que consten na resolución de acollemento. En ningún caso poderán ser persoas beneficiarias os proxenitores privados da patria potestade dos seus fillos e fillas ou o se a tutela ou garda fora asumida por unha institución pública. Artigo 4.–Requisitos.1. Os pais/nais, titores ou acolledores, ou polo menos un dos proxenitores, así como o menor nado, adoptado ou acollido, deberán estar empadroados no momento da solicitude no Concello de Cerceda.2. Os menores nados, adoptados ou acollidos, deberán inscribirse no padrón de habitantes do Concello de Cerceda.3. A persoa solicitante da axuda deberá comprometerse a seguir empadroado no concello, tanto el como os menores obxecto da axuda, por un período de 2 anos dende a inscrición do menor no padrón municipal. O empadroamento suporá a residencia efectiva no termo municipal de Cerceda, segundo o recollido no artigo 15 da Lei 7/1985, do 2 de abril, reguladora de bases de réxime local. Esta circunstancia poderá ser comprobada en calquera momento polo Concello de Cerceda solicitando os informes oportunos.4. Que o menor conviva coa persoa solicitante.5. Estar ao corrente cos obrigas tributaria coa Seguridade Social, Administración Tributaria Estatal, da Comunidade Autónoma e Local.6. Presentar a solicitude no prazo máximo de 12 meses dende o nacemento, resolución xudicial de adopción ou resolución administrativa de acollemento. Artigo 5.–Solicitudes, lugar e prazo de presentación.1. As solicitudes presentaranse preferiblemente por vía electrónica, a través do formulario normalizado dispoñible na sede electrónica do concello de Cerceda, https://sede.cerceda.es., no Rexistro do Concello de Cerceda ou calquera outro dos lugar habilitados ao efecto, de conformidade da Lei 39/2015, do 1 de outubro, de Procedemento Administrativo Común das Administracións Públicas. As solicitudes deberán ir acompañadas da seguinte documentación: a) DNI dos pais, titores ou acolledores do menor. b) Solicitude normalizada. c) Fotocopia do libro de familiar ou documentación substitutiva. d) Copia do acto xudicial de adopción, de selo caso. e) Copia da resolución de acollemento familiar, de ser o caso. f) Volante de empadroamento colectivo, onde conste a data de inscrición do menor, no caso de non outorgar autorización para a súa consulta. g) Copia da resolución xudicial que estableza a quen corresponde a garda e custodia do menor no caso de separación, divorcio ou nulidade matrimonial. h) Certificado de IBAN bancario. i) Compromiso de seguir empadroado no Concello de Cerceda, segundo o anexo II j) Compromiso de proceder á devolución da axuda no caso de deixar de cumprir algún dos requisitos precisos para ser persoa beneficiara da mesma, ou ben cando sexa aprobado por parte do Concello de Cerceda que non se cumpre con algún dos requisitos da presente convocatoria. k) Certificado de estar ao corrente coas obrigas tributarias coa Seguridade Social, Administración Tributaria Estatal, da Comunidade Autónoma e Local, no caso de non outorgar autorización para a súa consulta 2. o prazo de presentación de solicitudes será a anual. Artigo 6.–Instrución e procedemento. Os servizos sociais do concello de Cerceda comprobarán que reúnen os requisitos recollidos no regulamento. De non ser así requiriráselle a persoa interesada, para que no prazo de 10 días, emende ou achegue os documentos preceptivos, con indicación de que non ser así, de acordo co establecido no artigo 68 da Lei 38/2015, do 1 de outubro, se entenderá que desiste do seu pedimento. O persoal técnico de servizos sociais elaborará un informe-proposta que será elevado ao órganos competente para ditar resolución definitiva. O prazo máximo para resolver será de tres meses, dende a data de presentación da solicitude. Transcorrido dito prazo sen que se ditase resolución expresa, poderá entenderse desestimada a concesión da axuda. Serán causas de denegación: – Non cumprir os requisitos establecidos nas presentes bases – Presentar a solicitude fora de prazo – Estar esgotado o crédito orzamentario habilitado na partida establecida para esta finalidade. – Falsidade documental. Contra a resolución poderán interpoñerse os recursos pertinentes segundo a lexislación vixente, tendo en conta que esta pon fin a vía administrativa. Artigo 7.–Compatibilidade con outras axudas. Está axuda será compatible con calquera outra establecida polas administración públicas ou calquera dos seus organismos. Artigo 8.–Deberes das persoas beneficiaras. A presentación da solicitude polas persoas beneficiarias supón a aceptación das presentes bases, quedando obrigados a comunicar ao Concello de Cerceda calquera circunstancia que modifique os requisitos para obter a axuda. Quedan obrigados a reintegrar a axuda concedida cando de incumpran o requisitos para a súa concesión establecidos na presente bases. Calquera falsidade que se detecte dará lugar, no caso de tela percibido, da devolución da mesma cos intereses legais correspondentes, independentemente das responsabilidades administrativas, civís ou penais que se puideran esixir. Artigo 9.–Infraccións e sancións. Serán as establecidas nos artigos 52 e seguintes da Lei 38/2003, do 17 de novembro, Xeral de Subvencións. Artigo 10.–Normativa supletoria. En todo o non previsto nestas bases aplicarase o disposto na Ordenanza Xeral de Subvencións do Concello de Cerceda publicada no Boletín Oficial da Provincia da Coruña núm.120, do 26 de xuño de 2014, e nas normas legais e regulamentarias de aplicación, Lei 38/2003, do 17 de novembro, xeral de subvencións, e no RD 887/2006, do 21 de xullo, polo que se aproba o regulamento da Lei de subvencións e demais normativa de réxime local aplicable. Cerceda,26 de novembro de 2021. O alcalde Juan Manuel Rodríguez García